LIETUVOS RESPUBLIKOS

BEVARIKLIO TRANSPORTO ĮSTATYMO 14 STRAIPSNIO PAKEITIMO

Į S T A T Y M A S

2003 m. birželio 10 d. Nr. IX-1617

Vilnius

(Žin., 2000, Nr. 56-1642)

1 straipsnis. 14 straipsnio 1 ir 2 dalių pakeitimas

1. 14 straipsnio 1 dalyje vietoj žodžių „Kelių fondo, Gamtos apsaugos fondo, Sveikatos fondo“ įrašyti žodžius „Kelių priežiūros ir plėtros programos, Savivaldybių aplinkos apsaugos rėmimo specialiosios programos, Savivaldybių visuomenės sveikatos rėmimo specialiosios programos“ ir šią dalį išdėstyti taip:

„1. Krašto bevariklio transporto infrastruktūros įrengimas bei priežiūra finansuojama valstybės investicijų programose. Papildomi finansavimo šaltiniai gali būti Kelių priežiūros ir plėtros programos, Savivaldybių aplinkos apsaugos rėmimo specialiosios programos, Savivaldybių visuomenės sveikatos rėmimo specialiosios programos lėšos.“

2. 14 straipsnio 2 dalyje vietoj žodžių „Kelių fondo, Gamtos apsaugos fondo, Sveikatos fondo“ įrašyti žodžius „Kelių priežiūros ir plėtros programos, Savivaldybių aplinkos apsaugos rėmimo specialiosios programos, Savivaldybių visuomenės sveikatos rėmimo specialiosios programos“ ir šią dalį išdėstyti taip:

„2. Rajoninės ir vietinės bevariklio transporto infrastruktūros įrengimas bei priežiūra finansuojami iš savivaldybių biudžetų, naudojant savivaldybėms skiriamas Kelių priežiūros ir plėtros programos, Savivaldybių aplinkos apsaugos rėmimo specialiosios programos, Savivaldybių visuomenės sveikatos rėmimo specialiosios programos lėšas.“

2 straipsnis. Įstatymo įsigaliojimas

Šis Įstatymas įsigalioja nuo 2004 m. sausio 1 d.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ROLANDAS PAKSAS

______________